3 nýjungar sem bæta mannauðsmál þíns fyrirtækis Stafræn umbreyting hefur breytt og bætt mannauðsmál á ótal marga vegu og mun svo þróun halda áfram í framtíðinni . Í þessu bloggi fjöllum við um þrjár lausnir sem okkur finnst að sérhver mannauðsdeild ætti að tileinka sér . Hvers vegna eru mannauðslausnir svona mikilvægar ? Mannauðslausnir sem virka vel geta haft mikið að segja um það hvaða viðhorf starfsfólk hefur til fyrirtækisins og hversu skilvirk mannauðsdeildin er . Snjallar mannauðslausnir geta til að mynda stuðlað að aukinni helgun starfsfólks ( e. employee engagement ) og dregið úr starfsmannaveltu . Sjálfvirkni stuðlar að aukinni skilvirkni og skapar meiri tíma sem má nýta til að einbeita sér að öðrum verkefnum . Með réttum mannauðslausnum getur þú sjálfvirknivætt endurtekin og tímafrek verkefni líkt og ráðningaferli , áminningar og beiðnir um orlof , svo dæmi séu tekin . Mannauðsdeildin getur þess í stað einbeitt sér að virðisskapandi verkefnum sem ekki er hægt að sjálfvirknivæða . Hér eru þrjár lausnir sem mannauðsdeildir ættu að nota : 1 . Rafræn fræðsla Fjarvinna hefur vaxið gríðarlega á síðust árum og er eitt stærst trendið í mannauðsmálum í dag . Svo hægt sé að mæta kröfum umsækjenda í dag um fjarvinnu , ásamt því að gefa þeim svigrúm til að vaxa í starfi , er rafræn fræðsla góð fjárfesting . Ásamt því að bjóða upp á þjálfun í starfi ættir þú að hafa í boði sérsniðið námsefni sem starfsfólkið þitt getur kynnt sér á sínum hraða , jafnvel heiman frá sér ef það kýs það frekar . 2 . Samskipti við umsækjendur með snjöllum lausnum Það verður sífellt vinsælla að notast við gervigreind til að aðstoða við ráðningarferlið , ein leiðin er að nota svokölluð spjallmenni ( e. Chatbots ) . Það er tiltölulega einfalt að innleiða og nota snjallar lausnir til að eiga samskipti við umsækjendur ( e. conversational recruiting ) samhliða núverandi ráðningalausnum . Það tekur iðulega meira en þrjár vikur fyrir umsækjenda að fá svar varðandi það hvar þeir eru staddir í ráðningarferlinu . Sjálfvirk skilaboð geta stytt þann tíma með því að senda SMS eða tölvupóst , til að halda umsækjendum upplýstum og tryggja að þeir missi ekki áhugann . Það er best að byrja á því að auglýsa á nokkrum mismunandi miðlum og ætti að setja í forgang að senda textaskilaboð . Byrjaðu með hógværa áætlun þar sem þú stefnir aðeins á að ná til að hámarki 50 manns . Það gerir þér kleift að vinna úr öllum svörum og svara hverjum og einum með persónulegum skilaboðum . 3 . Mannauðslausnir í skýinu Fyrirtæki í dag gera kröfu um að mannauðslausnir séu í skýinu og skalanlegar sem gerir fyrirtækjum kleift að sníða þær að sínum þörfum . Þær eru einnig vinsælar fyrir starfsfólk vegna möguleikans á sjálfsafgreiðslu sem gerir þeim kleift að hafa yfirsýn yfir sínar upplýsingar og verkefni . Mannauðsdeildir hýsa gríðarlegt magn upplýsinga og nota fyrirtæki oft eina eða fleiri mannauðslausnir til að vinna úr gögnunum . Sama hvaða kerfi þú ert að nota samanstendur það af hugbúnaði , gagnagrunni og tölvuskýi sem hentar til að sýsla með mannauðsmál fyrirtækisins . Þessi tækni gerir mannauðsdeildinni auðveldara fyrir að vinna með starfsmannahald og hæfileikastjórnun . Þú getur skoðað allt frá bónusum , yfirvinnu , starfsmannakjörum og samskiptatól . Ef þú vilt auka stafræna umbreytingu innan þíns fyrirtækis er snjallt að byrja á því að færa sig yfir í skýið . Það felst margvíslegur ávinningur í því , t.d. : Þú getur unnið í kerfinu hvar sem er , en ef það kemur upp aðkallandi mál sem þarf skjóta úrlausn og þú ert ekki á skrifstofunni getur þú brugðist við því þar sem þú ert . Starfsfólkið mun aðlagast sveigjanlegra vinnufyrirkomulagi og njóta aukins frelsis . Eitt stærsta og sýnilegasta trendið í mannauðsmálum í dag er sú staðreynd að starfsfólk sýnir fjarvinnu meiri áhuga . Með því að nota skýjalausn getur þitt starfsfólk stýrt því hvar það vinnur og jafnvel á hvaða tíma . Það getur auk þess nálgast upplýsingar á borð við reglugerðir , starfsmannahandbókina og aðrar upplýsingar sem sparar mannauðsdeildinni dýrmætan tíma . Mannauðsdeildin getur líka greint þessi gögn til að skilja betur þarfir starfsfólks . Origo hefur yfir 20 ára reynslu í að þróa , hanna og nota mannauðslausnir . Mannauðs - og launalausnin okkar Kjarni er lausn sem hentar fyrirtækjum af öllum stærðum og gerðum . Kjarni er sérstaklega þróað fyrir íslensk fyrirtæki og býður til að mynda upp á möguleika sem henta sérstökum málaflokkum á borð við jafnlaunavottun . Ef þú ert að leita að mannauðslausn framtíðarinnar settu þig þá í samband við okkur og fáðu að vita meira .